Diari Oficial de la Generalitat Valenciana


Sumari del DOGV 8211, del 12-01-2018 (2018/214)

Extracte de la Resolució de 17 d'octubre de 2017, del degà de la Facultat d'Economia de la Universitat de València, per la qual es convoca i s'estableixen les bases reguladores de la XI edició del concurs Projecte Empresarial en Cicles Formatius i Batxillerat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/214


Data del document
:   17-10-2017

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * distinció honorífica

Extracte de la Resolució de 17 d'octubre de 2017, del degà de la Facultat d'Economia de la Universitat de València, per la qual es convoca i s'estableixen les bases reguladores de la XI edició del concurs Projecte Empresarial en Cicles Formatius i Batxillerat. [2018/214]  
BDNS (identif.): 380677  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions http://www.pap.minhap.gob.es/bdnstrans:  
  
Primer. Beneficiaris  
Alumnes que cursen estudis en Cicles Formatius de grau superior o de Batxillerat matriculats en centres de la Comunitat Valenciana durant el curs acadèmic 2018-2019.  
  
Segon. Objecte  
Premiar la iniciativa i la creativitat dels joves que estudien Cicles Formatius de grau superior o Batxillerat a la Comunitat Valenciana mitjançant la presentació d'un projecte d'empresa.  
  
Tercer. Bases reguladores  
Les bases de la convocatòria es publiquen a la url https://www.uv.es/economia  
  
Quarta. Quantia  
S'estableixen tres premis, subjectes a la retenció corresponent, si és el cas, tant per als alumnes com per als professors, patrocinats per la Càtedra d'Excel·lència i Desenvolupament en Emprenedoria: d'estudiant a empresari i la Càtedra de Finances Internacionals, de Banco Santander  
- Primer premi: de 700 - per a l'equip, i diploma per a cada component.  
- Segon premi: de 500 - per a l'equip, i diploma per a cada component.  
- Tercer premi: de 300 - per a l'equip, i diploma per a cada component.  
A més, els professors que hagen dirigit els equips premiats obtindran un únic premi de 150 ?, i diploma.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la seua publicació en el Diari Oficial de la Generalitat Valenciana (DOGV) i acaba el 28 de març de 2018.  
  
  
Sisé. Altres dades  
El document ha de contenir un projecte d'empresa que valorarà un tribunal. L'extensió màxima d'aquest document (sense incloure annexos) ha de ser de 45 pàgines, amb una mida de lletra 12 i un interlineat d'1,5 espais. Cada projecte ha d'incloure en la portada el títol del projecte i els noms dels estudiants i del professor tutor. A més, la primera pàgina ha de contenir l'índex de continguts, amb el paginat correcte. Al document principal es poden afegir tants annexos com consideren necessaris els participants, que han de ser especificats i numerats apropiadament. Del document, cal lliurar-ne una còpia impresa en paper i un arxiu en format Word o pdf. La còpia impresa s'ha de presentar amb una enquadernació senzilla (en A4 i amb espiral).  
Les propostes han d'estar escrites en qualsevol de les llengües oficials de la Comunitat Valenciana.  
  
València, 17 d'octubre de 2017.- El rector, p. d. (DOGV 27.01.2017), el degà de la Facultat d'Economia: José Manuel Pastor Monsálvez.